SETสัปดาห์หน้าบวกแคบจับตาแถลงประธานเฟด
Technical Weekly : by Capital Nomura Securities (Thailand) 
21 ส.ค. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่า SET สัปดาห์หน้าบวกแคบคาดตลาดจะจับตาการแถลงของปธเฟดในงาน Jackson Hole ต่อสัญญาณเศรษฐกิจสหรัฐฯและแนวโน้มนโยบายการเงินโดยเฉพาะโอกาสในการขึ้นอัตราดอกเบี้ยครั้งถัดไปซึ่งจะเป็นปัจจัยหลักทำให้ภาพของทิศทางการลงทุนแกว่งตัวรอถ้อยแถลงดังกล่าว
แต่อย่างไรก็ตามหากอิงรายงานการประชุมของ FED (FED Minutes) ในช่วงสัปดาห์ที่ผ่านมาจะเห็นมุมมองของ FED ยังมีความคิดเห็นที่แตกต่างกันน่าจะเป็นปัจจัยบ่งชี้ทิศทางดอกเบี้ยสหรัฐฯยังไม่น่าจะมีการปรับเปลี่ยนในเร็ววัน(Nomura คงมุมมองดอกเบี้ยจะขึ้นเดือนธ.ค.59)
ซึ่งจะเป็นปัจจัยเอื้อหนุนให้กระแสเงินจากสภาพคล่องส่วนเกินโลกยังคงไหลเข้าตลาดหุ้น EM-Asia ต่อเนื่องสอดคล้องกับมุมมองของนักกลยุทธ์ค่าเงินในเอเซียของ Nomura ที่ประเมินว่าทิศทางของ Fund Flow มีโอกาสไหลเข้าต่อเนื่องจากแรงหนุนของเศรษฐกิจเอเซียที่ฟื้นตัวเด่นและภาพของนโยบายการเงินที่มีเสถียรภาพกว่าฝั่ง DM โดยเฉพาะอินโดนีเซียที่นอกจากเศรษฐกิจจะฟื้นตัวดีขึ้นแล้วยังมีผลบวกจากการเร่งผ่านนโยบาย Tax Amnesty จะเป็นปัจจัยเร่ง Flow ไหลเข้าถึงสิ้นเดือนก.ย.59
ซึ่งภาพรวมดังกล่าวทีมกลยุทธ์เราประเมินว่าจะเป็นอานิสงค์เชิงบวกต่อตลาดหุ้นไทยที่มีปัจจัยหนุนในลักษณะเดียวกันคือเศรษฐกิจเริ่มฟื้นตัวดีขึ้นกว่าตลาดคาดบวกกับนักเศรษฐศาสตร์ของ Nomura ยังมีการปรับเปลี่ยนมุมมองต่อนโยบายดอกเบี้ยของไทยจากเดิมมองว่ากนง. จะลดดอกเบี้ย 2 ครั้ง 0.5% ภายในสิ้นปีนี้เลื่อนไปเป็นลดดอกเบี้ยในช่วง 1H17 แทนนั้นทำให้ทิศทางนโยบายการเงินของไทยยังไม่เป็นปัจจัยกดดันให้เกิดภาพOutflow น่าจะเอื้อหนุนตลาดยังคงแกว่งในเชิงบวกในกรอบแนวต้านสัปดาห์ 1558/1565  จุดแนวรับ 1530/1521 จุด
คลิกเพื่อดูรายละเอียด…
 
 
 